Document ID: 32004D0252

Komisijas Lēmums
(2004. gada 10. marts),
ar kuru groza Lēmumu 2001/106/EK attiecībā uz liellopu spermas uzglabāšanas centriem
(izziņots ar dokumenta numuru C(2004) 709)
(Dokuments attiecas uz EEZ)
(2004/252/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1988. gada 14. jūnija Direktīvu 88/407/EEK par dzīvnieku veselības prasībām, kas piemērojamas Kopienas iekšējā tirdzniecībā ar sasaldētu mājas liellopu spermu un tās ievedumiem [1], un jo īpaši tās 5. panta 2. punktu,
tā kā:
(1) Saskaņā ar Direktīvu 88/407/EEK, kas grozīta ar Padomes Direktīvu 2003/43/EK [2], Kopienas iekšējā tirdzniecība ar mājas liellopu spermu ir atļauta no spermas savākšanas centriem vai spermas uzglabāšanas centriem, kurus ir apstiprinājusi tās dalībvalsts kompetentās iestādes, kurā tie atrodas, un katra dalībvalsts nosūta pārējām dalībvalstīm un Komisijai spermas savākšanas centru sarakstu.
(2) Komisijas 2001. gada 24. janvāra Lēmumā 2001/106/EK, ar ko izveido paraugu sarakstam, kurā uzskaitītas iestādes, kuras dalībvalstis apstiprinājušas saskaņā ar dažādiem Kopienas tiesību aktu noteikumiem veterinārijas jomā, un nosacījumus, ko piemēro šo sarakstu nosūtīšanai Komisijai [3], izstrādāti nosacījumi nosūtīšanai Komisijai to spermas savākšanas centru sarakstu, kurus katra dalībvalsts ir apstiprinājusi savā teritorijā. Minētajā Lēmumā ir paredzēti arī šo sarakstu paraugi.
(3) Ņemot vērā grozījumus attiecībā uz spermas uzglabāšanas centriem Direktīvā 88/407/EEK, kas izdarīti ar Direktīvu 2003/43/EK, ir jāpaplašina Lēmuma 2001/106/EK darbības joma, lai iekļautu liellopu spermas uzglabāšanas centrus.
(4) Tādēļ attiecīgi jāgroza Lēmums 2001/106/EK.
(5) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2001/106/EK I un II pielikumu groza saskaņā ar šī lēmuma pielikumu.
2. pants
Šis lēmums ir adresēts dalībvalstīm.
Briselē, 2004. gada 10. martā

Labels: 12
3
6